Петя Дубарова
На един поет

chitanka.info

Поете, мразя хищната ти муза,

тя все далеч от хора те зове.

Как вплитат те във мрежа от илюзии

и тайни тези твои богове!

Езичнико, разстреляй боговете,

не вярвай ти на тяхното "ела"!

Под теб земята, проста като цвете,

ти шепне нещо с тембър на пчела!

Ела при нас - трогателно несръчен,

смутен, какъвто си, такъв бъди -

тук, само тук, щастливецо измъчен,

стихът ти жив ще се роди!

18.03.1979

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.